Karabelo het sy ma verloor op ‘n baie jong ouderdom en sy tannie het daarna die rol van moeder oorgeneem. Twee jaar gelede het hy ontdek dat die vrou wat hy as ma beskou het, nie sy biologiese ma is nie, maar haar jonger suster. Hy is in dié tyd deurlopend teleurgestel deur sy biologiese pa, wat sou belowe om te kom kuier en dan nooit opdaag nie. Sy pa het ook geen poging aangewend om vir die seun te sorg nie. Dit het ‘n geweldige sielkundige en emosionele impak gehad op Karabelo. Hy het geweldadig, kwaad en disrespekvol teenoor volwassenes geraak.